Juan Menéndez Pidal

Juan Menéndez Pidal  foi un xurista, historiador y poeta español.
Biografía
Foi hermanu de Luis y Ramón Menéndez Pidal. Perteneció al Cuerpu de Bibliotecarios y Archiveros, nel qu'ingresó nel 1896. Foi por munchos años el direutor del Archivu Históricu Nacional de Madrid y el direutor de la Revista d'Archivos, Biblioteques, y Museos. A pesar de la so condición de madrileñu de nacimientu siempre se consideró asturianu, tanto pol fechu de que so pá y los hermanos Luis y Faustino nacieran en Payares (Ḷḷena) como por pasar ellí llargues temporaes munchos años. Abogáu de carrera, depués de recibir el títulu de llicenciáu en Derechu dedicóse con devoción al periodismu. Dirixó La Unión Católica, diariu de Madrid, y foi redactor d'El Universo, de la mesma ciudá. L'actividá política llevólu a ser Diputáu a Cortes pol Distritu de Ribadeo (dende'l 1891 al 1893) pa posteriormente ocupar el cargu de Gobernador Civil en Pontevedra, Guadalajara y Burgos (1899-1903)

En 1914 escoyéronlu miembru de la Real Academia de la Llingua Española ocupando'l sillón cola letra A hasta 1915.

Obres 
Escribió lleendes y biografíes históriques, y sobresalió como poeta líricu d'orixinal inspiración.

Como poeta y investigador histórico-lliterario publicó:
 El Conde Muñazán, lleenda asturiana escrita en versu (1880)
 Poesía popular: coleición de vieyos romances que se canten polos asturianos na danza prima, esfoyaces y filandones. Recoyíos direutamente de boca del pueblu, anotaos y precedíos d'un prólogu.(1885)
 El Pendón negro (1893), sobre les lluches sociales.
Poesíes:
 Jesús de Nazareth
 Sol de fiesta
 Historia de un diamante
 Señaldades, n'asturiano, publicóse nel Boletín del Centru Asturianu de Madrid (1896).
De la obra histórica destaquen:
 Leyendas del último rey godo (1906)
 Noticias acerca de la Orden Militar de Santa María de la Espada
 San Pedro de Cardeña: restos y memorias del antiguo monasterio (1908)
 El bufón de Carlos V, don Francesillo de Zúniga (1909)
 Vida y obras de Luis Zapata
La so obra más importante foi Dios y César, un estudiu dende'l puntu de vista xurídicu de la rellación ente ilesia y estáu.

 Bibliografía 
 ”El Concejo de Lena en el siglo XX a través de sus personajes” / Gaudencio Tomillo Montes. -- 1ª ed. -- Uviéu : Trabe ; [La Pola] : Ayuntamiento de Lena, 2004
 “Romancero asturiano, 1881-1910” / coleccionado por Juan Menéndez Pidal. -- [Ed. facs.]. -- Madrid : Gredos ; Gijón : GH, D.L. 1986 ( Madrid :Gráficas Cóndor) ISBN 84-398-8304-8
 Lux aeterna / [Juan Menéndez Pidal] En: Almanaque de La Ilustración para el año de 1889, escrito por los señores Becerro de Bengoa (D. Ricardo) ... Menéndez Pidal (D. Juan) ... [et al.], [Madrid : La Ilustración Española y Americana], 1888 (Madrid : Establecimiento Tipográfico "Sucesores de Rivadeneyra") P. 63-64

 Referencies 

 Enllaces esternos 

Categoría:Escritores d'España